CELEX: 22018D0365
Language: hr
Date: 2016-07-08 00:00:00
Title: Odluka Zajedničkog odbora EGP-a br. 143/2016 od 8. srpnja 2016. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u [2018/365]

15.3.2018   
               
               
                  HR
               
               
                  Službeni list Europske unije
               
               
                  L 73/14
               
            ODLUKA ZAJEDNIČKOG ODBORA EGP-A
      BR. 143/2016
      od 8. srpnja 2016.
      o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u [2018/365]
      ZAJEDNIČKI ODBOR EGP-a,
      uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
      budući da:
      
                  (1)
               
               
                  Delegirana uredba Komisije (EU) 2016/128 оd 25. rujna 2015. o dopuni Uredbe (EU) br. 609/2013 Europskog parlamenta i Vijeća s obzirom na posebne zahtjeve u pogledu sastojaka i informacija za hranu za posebne medicinske potrebe (1) treba se uključiti u Sporazum o EGP-u.
               
            
                  (2)
               
               
                  Delegiranom uredbom (EU) 2016/128 stavlja se s učinkom od 22. veljače 2019. izvan snage Direktiva 1999/21/EZ (2) koja je uključena u Sporazum o EGP-u i koja se stoga treba isključiti iz njega s učinkom od 22. veljače 2019.
               
            
                  (3)
               
               
                  Ova se Odluka odnosi na zakonodavstvo o hrani. Zakonodavstvo o hrani ne primjenjuje se na Lihtenštajn sve dok je primjena Sporazuma između Europske zajednice i Švicarske Konfederacije o trgovini poljoprivrednim proizvodima proširena na Lihtenštajn, kako je navedeno u uvodnom dijelu poglavlja XII. Priloga II. Sporazumu o EGP-u. Ova se Odluka stoga ne primjenjuje na Lihtenštajn.
               
            
                  (4)
               
               
                  Prilog II. Sporazumu o EGP-u trebalo bi stoga na odgovarajući način izmijeniti,
               
            DONIO JE OVU ODLUKU:
      Članak 1.
      1.   Nakon točke 77. (Uredba (EU) br. 609/2013 Europskog parlamenta i Vijeća) u poglavlju XII. Priloga II. Sporazumu o EGP-u umeće se sljedeće:
      
         
                     „77.a
                  
                  
                     
                        32016 R 0128: Delegirana uredba Komisije (EU) 2016/128 оd 25. rujna 2015. o dopuni Uredbe (EU) br. 609/2013 Europskog parlamenta i Vijeća s obzirom na posebne zahtjeve u pogledu sastojaka i informacija za hranu za posebne medicinske potrebe (SL L 25, 2.2.2016., str. 30.).
                     Za potrebe ovog Sporazuma odredbe Uredbe sadržavaju sljedeće prilagodbe:
                     U Prilogu IV. dodaje se sljedeće:
                     
                                 —
                              
                              
                                 na islandskom: „Matvæli til nota í sérstökum læknisfræðilegum tilgangi”,
                              
                           
                                 —
                              
                              
                                 na norveškom: „Næringsmiddel til spesielle medisinske formål”.”
                              
                           
               
      2.   Tekst točke 54.w (Direktiva Komisije 1999/21/EZ) briše se s učinkom od 22. veljače 2019.
      Članak 2.
      Vjerodostojni su tekstovi Delegirane uredbe (EU) 2016/128 na islandskom i norveškom jeziku koji se objavljuju u Dodatku o EGP-u Službenom listu Europske unije.
      Članak 3.
      Ova Odluka stupa na snagu 9. srpnja 2016. pod uvjetom da su sva priopćenja iz članka 103. stavka 1. Sporazuma o EGP-u poslana (*1).
      Članak 4.
      Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
      
         Sastavljeno u Bruxellesu 8. srpnja 2016.
         
            
               Za Zajednički odbor EGP-a
            
            
               Predsjednica
            
            Bergdís ELLERTSDÓTTIR
         
      
      
         (1)  SL L 25, 2.2.2016., str. 30.
      
      
         (2)  SL L 91, 7.4.1999., str. 29.
      
      
         (*1)  Ustavni zahtjevi nisu navedeni.